पाएं अपने शहर की ताज़ा ख़बरें और फ्री ई-पेपरडाउनलोड करें
जिले के सभी थानों को क्राइम एंड क्रिमिनल नेटवर्किंग सिस्टम (सीसीटीएनएस) से लैस किया जा रहा है। एसपी कुमार आशीष के निर्देश पर डेढ़ वर्ष पूर्व ही प्रक्रिया शुरू कर दी गई थी। पूर्व से जिले के आठ थानों में पहले फेज में डाटा इंट्री का कार्य चल रहा था। इसके अंतर्गत बदमाशों का अपराधिक रिकार्ड आसानी से कंप्यूटर के माध्यम से उपलब्ध हो जाएगा
फ़िलहाल जिले के विभिन्न थानों के पिछले 10 वर्षों का डीजिलाइजेसन डाटा का कार्य किया जा रहा है। इसके तहत थानों में पिछले 10 वर्षों के रिकार्ड को अपलोड किया जा रहा है। डाटा रिकार्ड को लेकर नोडल पदाधिकारी द्वारा लगातार थानाध्यक्षों को निर्देश दिया जा रहा है। थाना मैनेजर की सहायता से इस कार्य को पूरा किया जा रहा है। इसके साथ यह कार्य सीसीटीएनएस के डाटा इंट्री ऑपरेटर द्वारा किया जा रहा है।10 वर्षों का डेटा अपलोड किए जाने के बाद इससे पूर्व के वर्षों के डेटा को भी अपलोड किया जाना है। इसके लिए भी थाना स्तर से संचिकाओं को इकट्ठा किया जा रहा है।
एसपी स्वयं पूरे कार्य की मॉनिटरिंग कर रहे हैं। समय समय पर एसपी कार्यालय के पास बनाये गए कार्यालय में सीसीटीएनएस प्रोजेक्ट का मुआयना भी किया जा रहा है। इसके नॉडल पदाधिकारी मुख्यालय डीएसपी अजय कुमार झा बनाये गए हैं। मुख्यालय डीएसपी के देख रेख में योजना को सफल बनाये जाने का प्रयास किया जा रहा है।
पहले फेज में किशनगंज सर्किल, महिला थाना, एससीएसटी थाना, कोचाधामन थाना, बहादुरगंज थाना, ठाकुरगंज थाना, पोठिया थाना, टेढ़ागाछ थाना का डाटा अपलोड किए जाने की प्रक्रिया पूर्ण कर ली गई है। अन्य सभी थानों के डाटा अपलोड किया जा रहा है। दूसरे फेज में सभी थानों के डाटा अपलोड किये जाने की प्रक्रिया पूर्ण की जानी है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn